《东畿舟居阻雪怀寄二三知旧三首之三》
宋代·贺铸

沄沄清川流，冉冉浮云阴。
天寒日云莫，鱼鸟方潜沈。
吾岂厌安隐，东浮违宿心。
一官未足养，老境行侵寻。
牛歌感白石，马骨要黄金。
慙无子虚作，万里悬知音。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。